Марыянна Агінская памерла, захварэўшы дызентэрыяй, калі ехала са сваіх літоўскіх уладанняў у польскі маёнтак Шыдловец. Пасля двух тыдняў хваробы яна памерла ў мястэчку Белевічы пад Косавам (каля Брэста). Гэта адбылося ў жніўні 1736 г. Вестку аб смерці Марыянны прывёз пан Вішнеўскі, слуга княгіні, які суправаджаў яе ў гэтай паездцы. У сваім запавеце яна прызначыла апекунамі сваіх дзяцей князя Міхала Казіміра Рыбаньку і яго жонку, якія забралі Ізабэлу і Льва да сябе ў Нясвіж і выхоўвалі іх там. Ізабэла, якая вельмі любіла маці, шмат плакала і доўга заставалася несуцешнай. Пахаванне княгіні Марыянны Радзівіл адбылося ў канцы кастрычніка 1736 г. ў сямейнай усыпальніцы Радзівілаў у Нясвіжы.